يا حرام اللي زمان كانت تحلم تتجوز واحد و بهيك لحظات يكونو قاعدين عسجاده خميله وقبالهم ولابسين بلوزتين صوف كمامهم طويله وحاملين كل واحد فيه نسكافيه بتطلع بخار مع اضاءه معتمه وصوت الشتا بتكتك عالشباك وعلى يمينهم كلب صغير قاعد بتدفى وقال جوزها بشوفها بردت بقوم بزيد الحطب فقال هي بتصير تفكر قديش خايف عليها وبنفس الوقت بتشتقلو لانو قام ثواني من جنبها وبنفس الوقت بتخاف عليه تطير شراره ع ايدو ف بس يرجع قال بتحضنو ف هو بحط ايدو ع شعرها بكنفشلها اياه وبتنام ع كتفو وقال من الدفى بنامو وثاني يوم بصحو لأنو الشمس تسللت من الشباك فهو بصحى و بقوم عالسريع بجيب حرام وبغطيها وقال هي بتكون عارفه انو بغطيها بس بتعمل حالها نايمه وبقوم قال بشغل غاز الكهربا وبشغل ماكنه تسخين المي وبشغل اغنيه لفيروز وبفقس بيضه عالغاز الارضيه بتكون سودا والبيضه بتنقلى عالسريع فهي بتصحى وبتشوفو بعمللها فطور بتقوم تساعدو بتفتح الثلاجه ام اربع بواب وبتطول عصير بردقان وبتصب نص كاسه وبتشربها فهو بتفرج عالساعه بترك البيض عالنار وبطلع يلبس اواعيه مشان تأخر عالشغل وهي بتكمل البيض وبرجع بلاقيها عامله الفطور بوكل لقمه وهو واقف وببوسها من راسها و بطلع وهي بتضل صافنه فيه حتى وهو مش موجود 